PRJEFATIO. XXI 



§ 8. Cum recenlius genus ita circumscriptum est ut duo plurave prius statuta genera com- 

 plectatur, recentius nomen plane delendum est. 



Haec lex ex ea, quam de prioratu memoravimus, sponte consequitur; nec impedit tamen 

 quominus lex §244 Linnaei sua jura servet. 



§ 9. Cum genus ex pluribus arctioribus, quae non possint jus suum obtinere , generibus 

 conflatur, antiquissimi ex his nomen, modo probabile sit , composito generi , latiore 

 interpretatione , tribuendum est. 



Et hoc praeceptum ex prioratus lege consequitur. 



§ 10. Omne nomen , nuper receptum , antea vero designandis aliis seu in Zoologia seu in 

 Botanica generibus aut cuivis ejusdem generis speciei jam propositum , erit, si genera 

 speciesve retinendae sint , sine duhio mutandum. 



Haec lex eadem est atque § 217 Linnaei; si quis tamen reputaverit dimidiam fere partem 

 genericorum nominum in nostra aetate inventorum, sanciendae illi legi esse immolanda (quod 

 quidem ex ipso hoc opere exploratum habebis), non ita prompte, credo, persuadebit sibi pro- 

 mulgatam in proximum tempus illam legem tam vere utilem fore promovendae scientiae quam 

 tempore Linnaei fuit. Sed sententiam meam fusius exponam infra. 



§11. Mutare licet nomen , quod sit pravo sensu praegnans ideoque graves errores possit 

 propagare. 



Quanto minus ea Iicentia uteris , lanto melius erit , quippe quae in libidinem vertere 

 facile possit. 



§ 12. Delendum est nomen quodcumque nunquam in edito opere perspicue definitum fuerit, 

 in ejusque locum illud subjiciendum sub quo genus , aut species primum recte des- 

 cripta est. 



Haec lex pernecessaria facta est , ex quo quicumque res naturales venales proponunt, 

 coeperunt collectaneorum catalogis auctoritatem librorum arrogare, et jubent auctores nomina, 

 quae divendendis speciebus indiderint, recipere. Eadem ratio est nominum quae in privatis 

 publicisve collectionibus inedita manent , et quibus possessores aut praefecti prioratum non- 

 nunquam vindicant. Imo nemini concedendus erit prioratus ante quam ipse opus , quod ad 

 omnes per universum terrarum orbem cultiores homines possit pervenire, ediderit. At quanto 

 strictius oportet hanc legem , quoties agitur de doctis viris propriarum investigationum sum- 

 mam edentibus , observare , tanto magis decet impudentibus parasitis infamiam inurere qui 

 musea circumeunt, materiam opusculis, nulla mentione facta fontium unde praedam hauserunt, 



